Թալինի սարավանդ

Թալինի սարավանդ, սարավանդ Հայաստանի Արագածոտնի մարզում, Արագածի լեռնազանգվածի և Ախուրյան գետի միջև։

Բարձրությունը՝ 1250-1800 մ։ Կազմված է նեոգենի և չորրորդականի հրաբխային ապարներից։ Մակերևույթը բլրաթմբային է, թույլ մասնատված։ Կան պարազիտային կոներ, լավային հոսքեր, քարացրոններ։ Մակերևույթի կարևոր տարրերից են Մաստարայի, Զարնջայի և Աշնակի հեղեղատները։ Ցածրադիր մասերում բնական լանդշաֆտը կենսաանապատային է, բարձրադիր մասերում՝ լեռնատափաստանային։ Կան տուֆի, պեմզայի, պեռլիտի պաշարներ։ Անասնապահական, հացահատիկի մշակության, խաղողագործական և պտղաբուծական շրջան է։

Ծանոթագրություններ 

Սարավանդներ այբբենական կարգով
Հայաստանի սարավանդեր
Արագածոտնի մարզի աշխարհագրություն